CELEX: 22020D0385
Language: sk
Date: 2020-02-24 00:00:00
Title: Rozhodnutie Výboru veľvyslancov AKT – Eú č. 1/2020 z 24. februára 2020, ktorým sa vymenúvajú členovia výkonnej rady a riaditeľ Technického centra pre poľnohospodársku a vidiecku spoluprácu (CTA) 2020/385

9.3.2020   
               
               
                  SK
               
               
                  Úradný vestník Európskej únie
               
               
                  L 72/26
               
            
         ROZHODNUTIE VÝBORU VEĽVYSLANCOV AKT – EÚč. 1/2020
         
         z 24. februára 2020,
         ktorým sa vymenúvajú členovia výkonnej rady a riaditeľ Technického centra pre poľnohospodársku a vidiecku spoluprácu (CTA) 2020/385
         VÝBOR VEĽVYSLANCOV AKT – EÚ,
         so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (1), a najmä na článok 2 ods. 5 jej prílohy III,
         so zreteľom na rozhodnutie Výboru veľvyslancov AKT – EÚ č. 5/2013 zo 7. novembra 2013 v súvislosti so stanovami Technického centra pre poľnohospodársku a vidiecku spoluprácu (CTA) (2), a najmä na článok 5 ods. 4 a článok 7 ods. 1 jeho prílohy,
         keďže:
         
                     (1)
                  
                  
                     V článku 5 ods. 4 stanov CTA sa ustanovuje, že členov výkonnej rady Technického centra pre poľnohospodársku a vidiecku spoluprácu (CTA) vymenúva Výbor veľvyslancov AKT – EÚ v súlade s postupmi ním ustanovenými na obdobie najviac päť rokov s hodnotením v polovici obdobia.
                  
               
                     (2)
                  
                  
                     V článku 7 ods. 1 stanov CTA sa ustanovuje, že riaditeľa Technického centra pre poľnohospodársku a vidiecku spoluprácu (CTA) vymenúva Výbor veľvyslancov AKT – EÚ na návrh výkonnej rady na obdobie najviac päť rokov.
                  
               
                     (3)
                  
                  
                     V súlade s článkom 95 ods. 1 dohody o partnerstve AKT – EÚ sa jej platnosť skončí 29. februára 2020.
                  
               
                     (4)
                  
                  
                     V súlade s rozhodnutím Výboru veľvyslancov AKT – EÚ č. 5/2018 zo 17. decembra 2018, ktorým sa vymenúvajú členovia výkonnej rady Technického centra pre poľnohospodársku a vidiecku spoluprácu (CTA) (3), funkčné obdobie členov výkonnej rady uplynie 29. februára 2020.
                  
               
                     (5)
                  
                  
                     V súlade s rozhodnutím Výboru veľvyslancov AKT – EÚ č. 3/2014 z 23. októbra 2014 o predĺžení funkčného obdobia riaditeľa Technického centra pre poľnohospodársku a vidiecku spoluprácu (CTA) (4) funkčné obdobie riaditeľa uplynie 29. februára 2020.
                  
               
                     (6)
                  
                  
                     Uplatňovanie ustanovení dohody o partnerstve AKT – EÚ sa v súlade s rozhodnutím Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ (5) predlžuje do 31. decembra 2020 alebo do nadobudnutia platnosti novej dohody alebo do začatia predbežného vykonávania novej dohody medzi Úniou a štátmi AKT, podľa toho, čo nastane skôr. Preto by sa na obdobie do 31. decembra 2020 mali opätovne vymenovať členovia výkonnej rady CTA a nový riaditeľ CTA.
                  
               
                     (7)
                  
                  
                     Výkonná rada predložila 10. januára 2020 odporúčanie a následne 6. februára 2020 vydala vyhlásenie o nominácii na riaditeľa CTA na obdobie od 1. marca do 31. decembra 2020,
                  
               ROZHODOL TAKTO:
         
            Článok 1
            Bez toho, aby boli dotknuté neskoršie rozhodnutia, ktoré bude Výbor veľvyslancov AKT – EÚ možno musieť prijať v rámci svojich právomocí, sa za členov výkonnej rady CTA na obdobie do 31. decembra 2020 opätovne vymenúvajú tieto osoby:
            
                        —
                     
                     
                        prof. Augusto Manuel CORREIA,
                     
                  
                        —
                     
                     
                        pán David HUNTER,
                     
                  
                        —
                     
                     
                        pani Helena JOHANSSON,
                     
                  
                        —
                     
                     
                        pán Abel KPAWILINA-NAMKOISSE,
                     
                  
                        —
                     
                     
                        Dr. Boitshoko NTSHABELE a
                     
                  
                        —
                     
                     
                        pani Frederike PRAASTERINK.
                     
                  
         
            Článok 2
            Bez toho, aby boli dotknuté neskoršie rozhodnutia, ktoré bude Výbor veľvyslancov AKT – EÚ možno musieť prijať v rámci svojich právomocí, sa za riaditeľa CTA na obdobie od 1. marca 2020 do 31. decembra 2020 vymenúva táto osoba:
            
                        —
                     
                     
                        Dr. Ibrahim Dominic KHADAR.
                     
                  
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 24. februára 2020
            
               
                  za Výbor veľvyslancov AKT – EÚ
               
               
                  predsedníčka
               
               Irena ANDRASSY
            
         
         
            (1)  Ú. v. ES L 317, 15.12.2000, s. 3.
         
            (2)  Ú. v. EÚ L 309, 19.11.2013, s. 50.
         
            (3)  Ú. v. EÚ L 8, 10.1.2019, s. 36.
         
            (4)  Ú. v. EÚ L 332, 19.11.2014, s. 49.
         
            (5)  Ú. v. EÚ L 1, 3.1.2020, s. 3.